ประกาศคณะกรรมการกํากับและส่งเสริมการประกอบธุรกิจประกันภัยเรื่อง กําหนดหลักเกณฑ์ วิธีการออก การเสนอขายกรมธรรม์ประกันภัยและการปฏิบัติหน้าที่ของตัวแทนประกันวินาศภัย นายหน้าประกันวินาศภัย และธนาคารพ.ศ. 2552---------------------------------------------- อาศัยอํานาจตามความในมาตรา 37 (6) และมาตรา 65/2 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 2/2552 เมื่อวันที่ 26 กุมภาพันธ์ พ.ศ. 2552 คณะกรรมการกํากับและส่งเสริมการประกอบธุรกิจประกันภัย จึงออกประกาศ ไว้ดังนี้ข้อ ๑ ประกาศนี้เรียกว่า "ประกาศคณะกรรมการกํากับและส่งเสริมการประกอบธุรกิจประกันภัย เรื่อง กําหนดหลักเกณฑ์ วิธีการออก การเสนอขายกรมธรรม์ประกันภัย และการปฏิบัติหน้าที่ของตัวแทนประกันวินาศภัย นายหน้าประกันวินาศภัย และธนาคาร พ.ศ. 2552"ข้อ ๒ ประกาศนี้ให้ใช้บังคับตั้งแต่บัดนี้เป็นต้นไปหมวด ๑ ความทั่วไป-------------------------------------ข้อ ๓ ในประกาศนี้ "สํานักงาน" หมายความว่า สํานักงานคณะกรรมการกํากับและส่งเสริมการประกอบธุรกิจประกันภัย "นายทะเบียน" หมายความว่า เลขาธิการคณะกรรมการกํากับและส่งเสริมการประกอบธุรกิจประกันภัยหรือผู้ซึ่งเลขาธิการคณะกรรมการกํากับและส่งเสริมการประกอบธุรกิจประกันภัยมอบหมาย "บริษัท" หมายความว่า บริษัทประกันวินาศภัยตามกฎหมายว่าด้วยการประกันวินาศภัย "ตัวแทนประกันวินาศภัย" หมายความว่า ตัวแทนประกันวินาศภัยตามกฎหมายว่าด้วยการประกันวินาศภัย "นายหน้าประกันวินาศภัย" หมายความว่า นายหน้าประกันวินาศภัยตามกฎหมาย ว่าด้วยการประกันวินาศภัย "ธนาคาร" หมายความว่า ธนาคารที่ได้รับใบอนุญาตเป็นนายหน้าประกันวินาศภัย ตามกฎหมายว่าด้วยการประกันวินาศภัย "ผู้มุ่งหวัง" หมายความว่า ผู้ที่ตัวแทนประกันวินาศภัย หรือนายหน้าประกันวินาศภัยชักชวนหรือชี้ช่อง หรือจัดการให้ทําประกันวินาศภัย "การเสนอขายกรมธรรม์ประกันภัย" ในกรณีบริษัท หมายความว่า การเชิญชวนให้ผู้มุ่งหวังทําประกันภัย ในกรณีที่กระทําโดยตัวแทนประกันวินาศภัย หมายความว่า การชักชวนผู้มุ่งหวังให้ทําสัญญาประกันภัยกับบริษัท ในกรณีที่กระทําโดยนายหน้าประกันวินาศภัยและธนาคาร หมายความว่าการชี้ช่องหรือจัดการให้ผู้มุ่งหวังทําสัญญาประกันภัยกับบริษัทข้อ ๔ ในการออกและเสนอขายกรมธรรม์ประกันภัย ให้บริษัทปฏิบัติให้เป็นไปตามประกาศนี้ข้อ ๕ การปฏิบัติหน้าที่ของตัวแทนประกันวินาศภัย หรือนายหน้าประกันวินาศภัยให้เป็นไปตามหลักเกณฑ์ วิธีการและเงื่อนไขที่กําหนดให้ตัวแทนประกันวินาศภัย หรือนายหน้าประกันวินาศภัยต้องปฏิบัติ หรือละเว้นการปฏิบัติภายใต้การจัดการของบริษัทในประกาศนี้ข้อ ๖ ตัวแทนประกันวินาศภัย หรือนายหน้าประกันวินาศภัย ฝ่าฝืนไม่ปฏิบัติให้เป็นไปตามประกาศนี้อาจเป็นเหตุให้นายทะเบียนมีคําสั่งเพิกถอนใบอนุญาตเป็นตัวแทนประกันวินาศภัย หรือใบอนุญาตเป็นนายหน้าประกันวินาศภัย แล้วแต่กรณีตามความในมาตรา 76 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551หมวด ๒ การออกกรมธรรม์ประกันภัย------------------------------------ข้อ ๗ เมื่อบริษัทพิจารณาตอบตกลงรับประกันภัยรายใด ให้บริษัทส่งมอบกรมธรรม์ประกันภัยอันมีเนื้อความต้องตามสัญญาให้แก่ผู้เอาประกันภัย โดยบริษัทจะต้องแนบเอกสารสรุปเงื่อนไขความคุ้มครอง ข้อยกเว้นตามกรมธรรม์ประกันภัยไปพร้อมกับกรมธรรม์ประกันภัยนั้น กรณีเป็นการรับประกันภัยกลุ่ม ให้บริษัทส่งมอบกรมธรรม์ประกันภัย ให้แก่ผู้เอาประกันภัยหรือผู้ถือกรมธรรม์ประกันภัย ส่วนผู้ได้รับความคุ้มครองหรือสมาชิกผู้เอาประกันภัย ให้บริษัทออกหนังสือรับรองการประกันภัย พร้อมเอกสารสรุปเงื่อนไข ความคุ้มครอง ข้อยกเว้นตามกรมธรรม์ประกันภัยให้แก่ผู้ได้รับความคุ้มครอง หรือสมาชิกผู้เอาประกันภัยแต่ละรายหมวด ๓ การเสนอขายกรมธรรม์ประกันภัย--------------------------------ข้อ ๘ ให้บริษัทจัดการให้ตัวแทนประกันวินาศภัย นายหน้าประกันวินาศภัย และธนาคารทําการเสนอขายกรมธรรม์ประกันภัยให้เป็นไปตามประกาศนี้ข้อ ๙ การเสนอขายกรมธรรม์ประกันภัยให้บริษัทสามารถกระทําได้ ดังนี้ 9.1 การเสนอขายกรมธรรม์ประกันภัยผ่านตัวแทนประกันวินาศภัย หรือนายหน้าประกันวินาศภัย 9.2 การเสนอขายกรมธรรม์ประกันภัยผ่านทางโทรศัพท์ 9.3 การเสนอขายกรมธรรม์ประกันภัยผ่านไปรษณีย์ (Direct mail) 9.4 การเสนอขายกรมธรรม์ประกันภัยผ่านธนาคาร (Bancassurance) 9.5 การเสนอขายกรมธรรม์ประกันภัยโดยวิธีอื่น นอกเหนือจาก 9.1, 9.2, 9.3 และ 9.4ส่วน ๑ ข้อกําหนดที่ใช้กับการเสนอขายกรมธรรม์ประกันภัยผ่านตัวแทนประกันวินาศภัยนายหน้าประกันวินาศภัยหรือผ่านทางโทรศัพท์ ไปรษณีย์ ธนาคาร หรือโดยวิธีอื่น--------------------------------ข้อ ๑๐ ในการเสนอขายกรมธรรม์ประกันภัยตาม 9.1, 9.2, 9.3, 9.4 และ 9.5 นอกจากบริษัทจะต้องจัดการให้ตัวแทนประกันวินาศภัย นายหน้าประกันวินาศภัย หรือธนาคารปฏิบัติ หรือละเว้นการปฏิบัติตามที่กําหนดไว้ในส่วนที่ 2 ส่วนที่ 3 ส่วนที่ 4 และส่วนที่ 5 ตามแต่กรณีแล้วบริษัทยังต้องจัดการให้ตัวแทนประกันวินาศภัย นายหน้าประกันวินาศภัย หรือธนาคารปฏิบัติ หรือละเว้นการปฏิบัติ ดังต่อไปนี้ด้วย 10.1 ห้ามชักชวนให้ผู้เอาประกันภัยยกเลิกกรมธรรม์ประกันภัยอื่น เพื่อมาซื้อกรมธรรม์ประกันภัยใหม่ 10.2 ห้ามให้ข้อความที่เป็นเท็จ หรือปกปิดข้อความจริงที่ควรบอกให้แจ้งเพื่อมุ่งหวังให้มีการประกันภัย 10.3 ห้ามมิให้คําแนะนําซึ่งอาจจะก่อให้เกิดความเข้าใจผิด หรือละเว้นการเปิดเผยข้อมูลอันเป็นสาระสําคัญซึ่งอาจจะก่อให้เกิดความเข้าใจผิดส่วน ๒ การเสนอขายกรมธรรม์ประกันภัยผ่านตัวแทนประกันวินาศภัยหรือนายหน้าประกันวินาศภัย--------------------------------ข้อ ๑๑ การเสนอขายกรมธรรม์ประกันภัยผ่านตัวแทนประกันวินาศภัย หรือนายหน้าประกันวินาศภัย บริษัทจะต้องจัดการให้ตัวแทนประกันวินาศภัย หรือนายหน้าประกันวินาศภัย ปฏิบัติ หรือละเว้นการปฏิบัติในการเสนอขายกรมธรรม์ประกันภัย ดังนี้ 11.1 แจ้งชื่อตัว ชื่อสกุล บริษัทที่ตนสังกัด (ถ้ามี) พร้อมทั้งแสดงใบอนุญาตเป็นตัวแทนประกันวินาศภัย หรือนายหน้าประกันวินาศภัย 11.2 แจ้งวัตถุประสงค์ในการติดต่อกับผู้มุ่งหวัง ซึ่งต้องแสดงให้ปรากฏชัดแจ้งว่าเป็นการเสนอขายกรมธรรม์ประกันภัยเท่านั้น 11.3 หากผู้มุ่งหวังแสดงเจตนาอย่างชัดเจนว่าไม่ประสงค์จะซื้อ ไม่ว่าการแสดงเจตนานั้นจะเกิดขึ้นในขั้นตอนใดให้ยุติการขายทันที 11.4 เมื่อได้รับอนุญาตให้เสนอขายกรมธรรม์ประกันภัยจากผู้มุ่งหวัง ตัวแทนประกันวินาศภัย หรือนายหน้าประกันวินาศภัย จะต้องอธิบายเกี่ยวกับกรมธรรม์ประกันภัยที่เสนอขายโดยใช้เอกสารประกอบการเสนอขายที่ได้รับความเห็นชอบจากบริษัทเท่านั้น 11.5 แนะนํา ให้ผู้มุ่งหวังทําประกันวินาศภัย ให้เหมาะสมกับความเสี่ยงและความสามารถในการชําระเบี้ยประกันภัย (Suitability Requirement) 11.6 เมื่อได้รับชําระเบี้ยประกันภัย ตัวแทนประกันวินาศภัย หรือนายหน้าประกันวินาศภัยจะต้องออกเอกสารแสดงการรับเงินของบริษัทประกันวินาศภัยทุกครั้งที่มีการรับเบี้ยประกันภัยในนามบริษัทและส่งมอบเอกสารประกอบการเสนอขายที่ลงรายการครบถ้วนให้แก่ผู้มุ่งหวัง นอกจากจะต้องออกเอกสารแสดงการรับเงินและเอกสารประกอบการเสนอขายตามวรรคหนึ่งแล้ว นายหน้าประกันวินาศภัยต้องแสดงหนังสือมอบอํานาจให้รับชําระเบี้ยประกันภัยจากบริษัทด้วย 11.7 ตัวแทนประกันวินาศภัย หรือนายหน้าประกันวินาศภัย จะต้องส่งเบี้ยประกันภัยที่ได้รับจากผู้มุ่งหวังไปยังบริษัทภายในระยะเวลาที่ประกาศวิธีการเก็บเบี้ยประกันภัยกําหนดให้บริษัทต้องเรียกเก็บเบี้ยประกันภัยให้แล้วเสร็จข้อ ๑๒ เอกสารประกอบการเสนอขายกรมธรรม์ประกันภัยต่าง ๆ ที่บริษัทให้ความเห็นชอบ ต้องมีรายการอย่างน้อย ดังต่อไปนี้ 12.1 ชื่อและที่อยู่ที่ติดต่อได้ของบริษัท 12.2 ชื่อตัว ชื่อสกุลผู้เอาประกันภัย 12.3 ชื่อตัว ชื่อสกุลตัวแทนประกันวินาศภัย หรือนายหน้าประกันวินาศภัยพร้อมช่องลายมือชื่อ 12.4 วัน เวลาที่มีการเสนอขายกรมธรรม์ประกันภัย 12.5 สรุปเงื่อนไขทั่วไป ข้อตกลงคุ้มครอง ข้อยกเว้นตามกรมธรรม์ประกันภัย 12.6 จํานวนเบี้ยประกันภัย ระยะเวลาเอาประกันภัย ระยะเวลาชําระเบี้ยประกันภัย 12.7 คําเตือนให้ผู้เอาประกันภัยศึกษา อ่าน และทําความเข้าใจในเอกสารเสนอขายส่วน ๓ การเสนอขายกรมธรรม์ประกันภัยผ่านทางโทรศัพท์--------------------------------ข้อ ๑๓ บริษัทจะจัดให้มีการเสนอขายกรมธรรม์ประกันภัยผ่านทางโทรศัพท์ได้ ต้องเป็นไปตามเงื่อนไข ดังนี้ 13.1 กรมธรรม์ประกันภัยที่เสนอขายจะต้องได้รับความเห็นชอบจาก นายทะเบียนให้เสนอขายผ่านทางโทรศัพท์เท่านั้น โดยกรมธรรม์ประกันภัยดังกล่าวจะต้องมีการระบุเงื่อนไขสิทธิการขอยกเลิกกรมธรรม์ประกันภัย (Free Look Period) เป็นเวลา 30 วัน หรือมากกว่า 30 วันไว้ด้วย ยกเว้นกรมธรรม์คุ้มครองผู้ประสบภัยจากรถ กรมธรรม์ประกันภัยรถยนต์ กรมธรรม์ประกันภัยรถยนต์รวมการคุ้มครองผู้ประสบภัยจากรถ และกรมธรรม์อัคคีภัยสําหรับที่อยู่อาศัยแบบประหยัด 13.2 ผู้เสนอขายกรมธรรม์ประกันภัยจะต้องเป็นตัวแทนประกันวินาศภัย นายหน้าประกันวินาศภัย ที่ได้รับอนุญาตจากบริษัทให้เสนอขายผ่านทางโทรศัพท์เท่านั้น ในการนี้บริษัทจะต้องแจ้งชื่อตัวแทนประกันวินาศภัย นายหน้าประกันวินาศภัย ให้สํานักงานทราบภายใน 7 วัน นับแต่วันที่ได้รับอนุญาตจากบริษัท 13.3 การเสนอขายให้กระทําได้ในวันจันทร์ถึงวันเสาร์ ระหว่างเวลา 8.30 - 19.00 น. เว้นแต่มีการนัดหมายล่วงหน้าว่าจะมีการเสนอขายกรมธรรม์ประกันภัย โดยความยินยอมของผู้มุ่งหวังที่ได้รับการนัดหมาย 13.4 ห้ามเสนอขายกับผู้มุ่งหวังที่แจ้งว่าไม่ประสงค์จะให้บริษัทเสนอขายกรมธรรม์ประกันภัยแล้ว หรือผู้มุ่งหวังที่สํานักงานแจ้งให้บริษัททราบว่า เป็นผู้ไม่ประสงค์จะได้รับการติดต่อ เว้นแต่เวลาล่วงพ้นมาแล้วไม่น้อยกว่า 6 เดือนนับแต่วันที่มีการปฏิเสธ หรือนับแต่วันที่บริษัทได้รับรายชื่อจากสํานักงาน แล้วแต่กรณี เพื่อประโยชน์ในการนี้ บริษัทต้องดําเนินการให้ตัวแทนประกันวินาศภัย นายหน้าประกันวินาศภัย แจ้งรายชื่อบุคคล วัน เวลาที่มีการปฏิเสธการเสนอขายให้บริษัททราบทันที และบริษัทต้องจัดทําบัญชีดังกล่าวไว้รวมกับบัญชีรายชื่อที่บริษัทได้รับแจ้งจากสํานักงานข้อ ๑๔ วิธีการเสนอขายกรมธรรม์ประกันภัย บริษัทจะต้องจัดการให้ตัวแทนประกันวินาศภัย นายหน้าประกันวินาศภัย ปฏิบัติหรือละเว้นการปฏิบัติในการเสนอขายกรมธรรม์ประกันภัยผ่านทางโทรศัพท์ ดังนี้ 14.1 เมื่อมีการโทรศัพท์ไปยังผู้มุ่งหวัง ตัวแทนประกันวินาศภัย นายหน้าประกันวินาศภัย จะต้องแจ้งชื่อตัว ชื่อสกุลของตน เลขที่ใบอนุญาต ชื่อบริษัทประกันวินาศภัยที่กําลังเสนอขาย หลังจากนั้นต้องแจ้งทันทีว่า ตนประสงค์จะเสนอขายกรมธรรม์ประกันภัย 14.2 หากผู้มุ่งหวังไม่ประสงค์จะทําประกันภัย ไม่ต้องการรับการติดต่อตัวแทนประกันวินาศภัย นายหน้าประกันวินาศภัย ต้องยุติการสนทนาทันที แต่หากผู้มุ่งหวังต้องการทราบการได้มาซึ่งข้อมูลของตนเอง ตัวแทนประกันวินาศภัย นายหน้าประกันวินาศภัย ต้องแจ้งให้ทราบว่าตนได้รับข้อมูลเกี่ยวกับผู้มุ่งหวังมาได้อย่างไรก่อน จึงจะยุติการสนทนาได้ 14.3 เมื่อได้รับอนุญาตจากผู้มุ่งหวังให้เสนอขายกรมธรรม์ประกันภัย ผู้เสนอขายกรมธรรม์ประกันภัย จะต้องแจ้งขออนุญาตการบันทึกเสียงก่อน หากได้รับอนุญาตให้เริ่มบันทึกเสียงและขอคํายืนยันการอนุญาตให้บันทึกเสียงอีกครั้งหนึ่ง หลังจากนั้นให้บันทึกเสียงต่อไปจนกระทั่งสิ้นสุดการสนทนา และให้เก็บหลักฐานการบันทึกเสียงนั้นเฉพาะกรณีที่ผู้มุ่งหวังแจ้งขอเอาประกันภัยไว้ตลอดระยะเวลาประกันภัย และเก็บต่อไปอีกไม่น้อยกว่าหนึ่งปีนับแต่วันสิ้นสุดสัญญาประกันภัย 14.4 ในการอธิบายเกี่ยวกับกรมธรรม์ประกันภัยที่เสนอขาย ตัวแทนประกันวินาศภัย นายหน้าประกันวินาศภัยจะต้องอธิบายในเรื่องดังต่อไปนี้เป็นอย่างน้อย 14.4.1 ชื่อและหมายเลขโทรศัพท์ที่ติดต่อได้ของบริษัท 14.4.2 สรุปผลประโยชน์ตามกรมธรรม์ประกันภัยและข้อยกเว้นความคุ้มครอง 14.4.3 จํานวนเบี้ยประกันภัยที่ผู้เอาประกันภัยจะต้องชําระ ระยะเวลาเอาประกันภัย ระยะเวลาชําระเบี้ยประกันภัย 14.4.4 แจ้งวิธีชําระเบี้ยประกันภัย และให้เริ่มต้นความคุ้มครองตามวันที่ผู้มุ่งหวังกําหนด หากไม่กําหนดให้คุ้มครองทันที 14.4.5 แจ้งสิทธิการขอยกเลิกกรมธรรม์ประกันภัย (Free Look Period) โดยระบุด้วยว่าการใช้สิทธินี้ให้ใช้สิทธิได้ภายใน 30 วัน นับตั้งแต่วันที่ผู้เอาประกันภัยได้รับกรมธรรม์ประกันภัยจากบริษัท หรือมากกว่า 30 วัน ทั้งนี้ ขึ้นกับแบบกรมธรรม์ประกันภัยที่มีการเสนอขายโดยผู้มุ่งหวังจะได้รับเบี้ยประกันภัยคืนเต็มจํานวน 14.4.6 เมื่อมีการตอบตกลงทําประกันภัย ให้บันทึกชื่อ นามสกุลพร้อมเลขประจําตัวประชาชนของบุคคลนั้น 14.5 เมื่อผู้มุ่งหวังตอบตกลงที่จะทําประกันภัย ตัวแทนประกันวินาศภัย นายหน้าประกันวินาศภัยจะต้องแจ้งการทําประกันภัย ไปยังบริษัทในโอกาสแรกที่กระทําได้ แต่ไม่เกินวันทําการถัดไป 14.6 ตัวแทนประกันวินาศภัย นายหน้าประกันวินาศภัย จะต้องแจ้งให้ผู้มุ่งหวังทราบระยะเวลา ซึ่งผู้มุ่งหวังจะได้รับกรมธรรม์ประกันภัยจากบริษัท หรือได้รับการติดต่อจากบริษัทเกี่ยวกับกรมธรรม์ประกันภัย 14.7 ภายใน 7 วันนับแต่วันที่บริษัทส่งกรมธรรม์ประกันภัยให้แก่ผู้เอาประกันภัย บริษัทจะต้องโทรศัพท์ไปขอคํายืนยันจากผู้มุ่งหวังอีกครั้งหนึ่ง (Confirmation Call) เมื่อได้รับอนุญาตให้สนทนา จะต้องขออนุญาตผู้มุ่งหวังในการบันทึกเทปสนทนา หากได้รับอนุญาตให้เริ่มบันทึกเสียงและขอคํายืนยันการอนุญาตให้บันทึกเสียงอีกครั้ง หลังจากนั้นให้บันทึกเสียงต่อไปจนกระทั่งสิ้นสุดการสนทนา และให้บริษัทเก็บเทปสนทนาดังกล่าวไว้ตลอดระยะเวลาเอาประกันภัย และเก็บต่อไปอีกไม่น้อยกว่าหนึ่งปีนับแต่วันสิ้นสุดสัญญาประกันภัย ในการสนทนาต้องมีรายละเอียด ดังนี้ 14.7.1 ชื่อ นามสกุลของผู้ทําการติดต่อ 14.7.2 สอบถามผู้มุ่งหวังว่าได้รับกรมธรรม์ประกันภัย แล้วหรือไม่ 14.7.3 ให้สอบถามผู้มุ่งหวังว่ามีข้อสงสัยเกี่ยวกับเงื่อนไข ความคุ้มครอง ข้อยกเว้นใด ๆ หรือไม่ หากมีจะต้องมีการอธิบายให้ผู้มุ่งหวังสิ้นสงสัย 14.7.4 หากผู้มุ่งหวังไม่มีข้อสงสัย ให้สอบถามว่า ผู้มุ่งหวังยังคงยืนยันที่จะทําประกันภัย หรือไม่ หากยังคงยืนยันในการทําประกันภัยให้แจ้งสิทธิการขอยกเลิกกรมธรรม์ประกันภัย (Free Look Period) ภายใน 30 วันนับตั้งแต่วันที่ผู้มุ่งหวังได้รับกรมธรรม์ประกันภัยจากบริษัท หรือมากกว่า 30 วัน ทั้งนี้ ขึ้นกับแบบกรมธรรม์ประกันภัยที่มีการเสนอขาย หากผู้เอาประกันภัยประสงค์จะยกเลิกการประกันภัย ให้บริษัทคืนเบี้ยประกันภัยเต็มจํานวน โดยไม่หักค่าใช้จ่ายใด ๆ ทั้งสิ้น การคืนเบี้ยประกันภัยให้บริษัทดําเนินการให้แล้วเสร็จภายใน 30 วัน นับแต่วันที่บริษัทได้รับแจ้งการขอใช้สิทธิยกเลิกกรมธรรม์ประกันภัยส่วน ๔ การเสนอขายกรมธรรม์ประกันภัยผ่านไปรษณีย์ (Direct mail)--------------------------------ข้อ ๑๕ การเสนอขายกรมธรรม์ประกันภัยผ่านไปรษณีย์ (Direct mail) ให้บริษัทเป็นผู้ดําเนินการเองเท่านั้นข้อ ๑๖ เอกสารที่บริษัทจะส่งให้แก่ผู้รับการเสนอขายกรมธรรม์ประกันภัย ต้องมีรายการอย่างน้อย ดังนี้ 16.1 ชื่อและที่อยู่ที่ติดต่อได้ของบริษัทประกันวินาศภัย 16.2 เงื่อนไขทั่วไป และผลประโยชน์ตามกรมธรรม์ประกันภัย ข้อยกเว้นความคุ้มครอง และระยะเวลาการใช้สิทธิยกเลิกกรมธรรม์ประกันภัย 16.3 จํานวนเบี้ยประกันภัยที่ผู้เอาประกันภัยจะต้องชําระ ระยะเวลาเอาประกันภัย ระยะเวลาชําระเบี้ยประกันภัย 16.4 วิธีชําระเบี้ยประกันภัย และวันเริ่มต้นความคุ้มครอง 16.5 ระยะเวลาในการออกกรมธรรม์ประกันภัยหรือหนังสือรับรองการประกันภัย แล้วแต่กรณีส่วน ๕ การเสนอขายกรมธรรม์ประกันภัยผ่านธนาคาร (Bancassurance)--------------------------------ข้อ ๑๗ การเสนอขายกรมธรรม์ประกันภัยผ่านธนาคาร บริษัทจะต้องจัดการให้ธนาคารปฏิบัติหรือละเว้นการปฏิบัติ ดังนี้ 17.1 ผู้ที่ทําหน้าที่ในการเสนอขายต้องเป็นพนักงานของธนาคารที่ได้รับใบอนุญาตเป็นนายหน้าประกันวินาศภัยเท่านั้น เว้นแต่ กรณีที่มีโครงการโอนหรือรับโอนกิจการ หรือควบกันของธนาคาร โดยได้รับความเห็นชอบจากธนาคารแห่งประเทศไทย ในช่วงระยะเวลาที่ได้รับความเห็นชอบให้ดําเนินการตามโครงการโอนหรือรับโอนกิจการ หรือควบกัน ผู้ที่ทําหน้าที่ในการเสนอขายอาจเป็นพนักงานที่ได้รับใบอนุญาตเป็นนายหน้าประกันวินาศภัยของธนาคารที่เป็นคู่สัญญาตามโครงการโอนหรือรับโอนกิจการ หรือควบกันที่ได้รับความเห็นชอบก็ได้ 17.2 ผู้ที่ทําหน้าที่ในการเสนอขายต้องแจ้งชื่อตัว ชื่อสกุล พร้อมทั้งแสดงใบอนุญาตเป็นนายหน้าประกันวินาศภัย 17.3 ผู้ที่ทําหน้าที่ในการเสนอขายต้องแสดงให้ปรากฏชัดแจ้งว่าเป็นการเสนอขายกรมธรรม์ประกันภัย 17.4 การทําประกันภัยของลูกค้าธนาคารต้องเป็นไปโดยความสมัครใจ ห้ามมิให้มีการบังคับ หรือใช้เป็นเงื่อนไขในการต่อรองการให้สินเชื่อ หรือธุรกรรมอื่นใดของธนาคาร 17.5 ธนาคารจะต้องปฏิบัติหรือละเว้นการปฏิบัติเช่นเดียวกันกับนายหน้าประกันวินาศภัย ดังที่กล่าวไว้ในหมวด 3 ส่วนที่ 2ส่วน ๖ การเสนอขายกรมธรรม์ประกันภัยโดยวิธีอื่นตาม 9.5--------------------------------ข้อ ๑๘ การเสนอขายโดยวิธีอื่น นอกจากวิธีตาม 9.1, 9.2, 9.3 และ 9.4 ที่เป็นการเสนอขายแก่ผู้มุ่งหวังเป็นการทั่วไปไม่เฉพาะเจาะจง และเพื่อให้ผู้มุ่งหวังติดต่อแจ้งทําประกันภัยไปยังบริษัทด้วยตนเอง ให้เสนอขายได้แต่เฉพาะกรมธรรม์ประกันภัยแบบพื้นฐาน และกระทําได้โดยตัวแทนประกันวินาศภัยหรือนายหน้าประกันวินาศภัยเท่านั้น ทั้งนี้ ให้นําความในส่วนที่ 2 มาใช้บังคับโดยอนุโลมผู้มีอํานาจลงนาม - ประกาศ ณ วันที่ 18 พฤษภาคม พ.ศ. 2552 ศุภรัตน์ ควัฒน์กุลปลัดกระทรวงการคลังประธานคณะกรรมการกํากับและส่งเสริมการประกอบธุรกิจประกันภัย